Månedsbrev for oktober

Sjøstjernene

|  |  |
| --- | --- |
| **September**  **Tema:**  Tilvenning, bli kjent.  Brannvern | Da var allerede september forbi og vi har hatt en fin måned sammen. Vi har begynner å finne rytmen i dagen og vi har hatt fokus på tilvenning og det å bli kjent med hverandre.  De voksne har brukt mye tid sammen med barna på gulvet, dette er noe vi har stort fokus på hele året. Det å bruke tid på gulvet sammen med barna og hjelpe dem i leken og hvordan samhandle med hverandre er viktig for oss. Det å være til stede i leken har sin egenverdi, i den gleden barna viser over å få leke. Videre lærer barna om seg selv og andre gjennom leken. De utvikler språk, motorikk, empati, evne til å samarbeide med andre og sosial kompetanse. Vi opplever at det stadig utvikles nye relasjoner og vennskap mellom barna. Barna tar kontakt med hverandre på ulike måter. Noen ganger språklig, andre ganger ved å hjelpe hverandre, holde i hånden, gi en klem eller bare ved å sette seg ved siden av hverandre og leke det samme. Parallellek og enkel sosial samhandling i lek. Vi bygger videre på dette ved å lede barnas oppmerksomhet mot hverandre – gruppesamspill. Vi øver på å være gode venner, som å vente på tur, dele med hverandre og å finne gode løsninger ved uenighet. Det kan være vanskelig noen ganger, og barna trenger støtte til å mestre balansen mellom å ivareta egne behov og ta hensyn til andres behov.  **Brannvernuke:**  Vi har hatt brannvern uke i barnehagen, hvor vi har hatt samling om temaet ved å vise bilder og konkreter av brannbil, brannmann, brannslokkingsapparat, bål osv. vi har blitt kjent med bjørnen Bjørnis og vi har laget vår egen brannbil på avdelingen. |
| **Oktober**  **Tema**:  Meg selv  Vennskap  FN-dagen | Nå er vi kommet til oktober og vi ser frem til en kjekk høstmåned sammen! Vi gleder oss til å komme enda mer i gang med temaet vårt som videre blir vennskap og meg selv. Vi vil bruke Lars bøkene, fra topp til tå boken og kaninbøkene som går på kroppsdeler og følelser.  Vi ønsker at alle barna skal få hver sin dag i samlingsstunden der de skal få vise sin bok og ha en sang som er spesiell for de, så da vil vi gjerne har hjelpe fra dere foreldre om hvilken sang akkurat ditt barn er spesielt glad i.      Som nevnte på foreldremøte vil vi vente noen uker til med tur for de barna som har startet i barnehagen nå i høst. Dette for at de skal bli trygges mulig både inne og ute i barnehagen før vi tar de med ut på tur utenfor barnehagens område. Rammeplanen sier at personalet skal sørge for tett oppfølging den første tiden, slik at barnet kan oppleve tilhørighet og trygghet til å leke, utforske og lære. De som allerede er godt vant med barnehage hverdagen vil vi ta med oss ut på tur. Vi vil se etter høsttegn både utenfor og inne i barnehagen denne måneden.  Vi skal også denne måneden markere FN-Dagen. Der vi er med på opplegget til FORUT. Der skal vi bli kjent med apekatten Monki. Vi skal se noen Filmer om Hamphless og hverdagen hans i Malawi og høre på fengende barnemusikk om livet til Hamphless.  [Dette bildet](https://losprimerosdelpadilla.blogspot.com/2018/) av Ukjent forfatter er lisensiert under [CC BY-SA-NC](https://creativecommons.org/licenses/by-nc-sa/3.0/)    **Tirsdag 24. okt** makerer vi FN-dagen. **Denne dagen blir det «FN-kafè» KL.14.00-16.00** Foreldre, søsken og evt besteforeldre er hjertelig velkommen.  Det blir salg av kaker og pølse i brød+ salg av kunstverk som barna har laget. Alt vi får inn går til FORUT Barneaksjon.  **Samarbeid med Kvernevik barnehage:**  En onsdag i måneden vil vi treffe småbarnsavdelingen Tuss.  Onsdag 25 okt og onsdag 29 nov skal vi alle samles på fotballbanen og bli kjent med barna på Tuss. Der vil vi ha ulike motoriske øvelser og leker sammen. Eks hinderløype, ballspill ol.  ***Ta kontakt med avdelingen om det er noe dere lurer på 😊*** |
| **Dagsrytme** | 07:15 Barnehagen åpner  08:00 Frokost  09:15 Samlingsstund  09.30 Inne eller ute lek/ tur  10:30 Bleieskift  11:00 Lunsj  11:45 Soving og ute/innelek for de som ikke sover  13:45 Bleieskift  14:00 Frukt måltid  14:30 Ute eller inne lek  16.30 Barnehagen stenger |
| **Praktisk informasjon** | * Fint om dere kan merke **alle** klær, sko, flasker, tutter og div. med barnets eget navn. Dette for at personalet lettere skal ha kontroll over hvem som eier hva, og for at alle eiendeler finner frem til rette eier igjen. * Skiftetøy – om dere tar med dere skift hjem, husk å ta med et nytt skift tilbake igjen 😊 * Vi spiser frokost 08.00-08.30, veldig fint om dere har mulighet til å levere før eller etter frokost. Dette for å skape en god start på dagen for hvert enkelt barn, samtidig som vi ønsker ro til og gode samtaler med barna under måltidene. * Nå begynner det å bli litt kaldere og da er det viktig å ha litt varmere klær liggende i barnehagen. Klær de kan sove i og som en kan ha under dress og regntøy. Fleece eller ull genser og bukse er veldig bra. Tynne hansker, skjerf, lue og tjukke sokker til å ha i støvlene bør også ligge i barnehagen. * **Fotograf: 19 oktober kommer fotografen.** * **Høsteferie**: I uke 41, 9-13. oktober er det høstferie uke. Det blir hengt opp en liste på døren i garderoben. Der kan dere krysse av om barnet ditt skal ha fri. * **Sykdom eller fri?**   Om barnet er hjemme med sykdom eller skal ha fri, ring eller send melding til Sjøstjernenes avdelingstelefon:  **97 48 55 96** |

**Vi ser frem til en ny og spennende måned**

**Hilsen Sunniva, Birgitte, Emma og Inger**